CELEX: 62017CA0607
Language: et
Date: 2019-06-19 00:00:00
Title: kohtuasi C-607/17: Euroopa Kohtu (esimene koda) 19. juuni 2019. aasta otsus (Högsta förvaltningsdomstoleni eelotsusetaotlus — Rootsi) — Skatteverket versus Memira Holding AB (Eelotsusetaotlus — Juriidilise isiku tulumaks — Äriühingute kontsern — Asutamisvabadus — Mitteresidendist tütarettevõtja kahjumi mahaarvamine — Mõiste „lõplik kahjum“ — Ühinemine tütarettevõtja ülevõtmise teel emaettevõtja poolt — Tütarettevõtja asukohariigi õigusnormid, mis lubavad ühinemise käigus kahjumi maha arvata ainult kahjumit kandnud isikul)

12.8.2019   
            
            
               ET
            
            
               Euroopa Liidu Teataja
            
            
               C 270/5
            
         
      Euroopa Kohtu (esimene koda) 19. juuni 2019. aasta otsus (Högsta förvaltningsdomstoleni eelotsusetaotlus — Rootsi) — Skatteverket versus Memira Holding AB
      (kohtuasi C-607/17) (1)
      
      (Eelotsusetaotlus - Juriidilise isiku tulumaks - Äriühingute kontsern - Asutamisvabadus - Mitteresidendist tütarettevõtja kahjumi mahaarvamine - Mõiste „lõplik kahjum“ - Ühinemine tütarettevõtja ülevõtmise teel emaettevõtja poolt - Tütarettevõtja asukohariigi õigusnormid, mis lubavad ühinemise käigus kahjumi maha arvata ainult kahjumit kandnud isikul)
      (2019/C 270/05)
      Kohtumenetluse keel: rootsi
      
         Eelotsusetaotluse esitanud kohus
      
      Högsta förvaltningsdomstolen
      
         Põhikohtuasja pooled
      
      
         Kaebaja: Skatteverket
      
         Vastustaja: Memira Holding AB
      
         Resolutsioon
      
      
                  1.
               
               
                  Mitteresidendist tütarettevõtja kahjumi lõplikkuse hindamisel 13. detsembri 2005. aasta kohtuotsuse Marks & Spencer (C-446/03, EU:C:2005:763) punkti 55 tähenduses ei ole määrav asjaolu, et liikmesriik, kus asub tütarettevõtja, ei luba ühinemise korral ühe äriühingu kahjumit teisele maksukohustuslasele üle kanda, samas kui sellise võimaluse näeb residentidest äriühingute ühinemise korral ette liikmesriik, kus asub emaettevõtja, välja arvatud juhul, kui emaettevõtja tõendab, et seda kahjumit ei saa kasutada nii, et seda saaks arvesse võtta kolmanda isiku tulevaste maksustamisperioodide osas, millega võib muu hulgas tegemist olla võõrandamise korral.
               
            
                  2.
               
               
                  Juhul kui esimeses küsimuses nimetatud asjaolu osutub asjakohaseks, ei oma tähtsust see, et tütarettevõtja asukohariigis ei ole ühtegi teist isikut, kes oleks saanud ühinemise korral kahjumit maha arvata, kui see oleks olnud lubatud.
               
            
         (1)  ELT C 5, 8.1.2018.